ຂະບວນການ​ Occupy ໂຮມຊຸມນຸມປະທ້ວງ ຢູ່ຕໍ່ໜ້າລັດຖະສະພາ (ເບິ່ງວີດີໂອ)
ກຸ່ມຂະບວນການ​ Occupy ​ພາກັນ​​ ໂຮມ​ຊຸມນຸມ​ປະ​ທ້ວງ​ ຢູ່​ນອກ ຕຶກລັດຖະສະພາ​​ສະຫະລັດ ​ເພື່ອ​ປະນາມ​ ອິດ​ທິພົນ​ຂອງ​ເງິນ ຕໍ່ການເມືອງ.
ພວກປະທ້ວງຫລາຍຮ້ອຍຄົນທີມີສ່ວນພົວພັນກັບກຸ່ມທີມີຊື່ວ່າ ຂະບວນການເຄື່ອນໄຫວ ຍຶດຄອງ ຫຼື Occupy ນັ້ນໄດ້ພາກັນໂຮມຊຸມນຸມປະທ້ວງຢູ່ນອກຕຶກຫໍລັດຖະສະພາສະຫະ ລັດ ເພື່ອປະນາມໃນອັນທີເຂົາເຈົ້າເອີ້ນວ່າ ອິດທິພົນຂອງເງິນໃນການເມືອງ ເຖິງແມ່ນວ່າ ມີອາກາດໜາວ ຝົນຕົກກໍຕາມ ທີ່ນະຄອນຫລວງວໍຊິງຕັນໃນມື້ວັນອັງຄານ ວານນີ້ ພວກປະທ້ວງໄດ້ພາກັນໂຮມຊຸມນຸມຢູ່ເດີ່ນຫຍ້າຂະນະທີ່ບັນດາສະມາຊິກສະພາຕໍ່າ ພາກັນກັບຄືນມາຈາກໄປພັກ ມີຕຳຫຼວດຈຳນວນນຶ່ງໄດ້ຕັນພວກປະທ້ວງບໍ່ໃຫ້ຜ່ານເຂົ້າໄປ ໃນບໍລິເວນ ຂັ້ນໄດຂອງຫໍລັດຖະສະພາ ແລະຕຳຫຼວດໄດ້ຈັບຢ່າງນ້ອຍນຶ່ງຄົນ ໃນລະຫວ່າງ ານປະທ້ວງເພື່ອຢຶດ ຫຼື Occupy ລັດຖະສະພານັ້ນ ບໍ່ຄືການປະທ້ວງ Occupy ຄັ້ງຜ່ານໆມາທີ່ກຸງວໍຊິງຕັນ ເບິ່ງຄືວ່າພວກປະທ້ວງພ້ອມແລ້ວ ທີ່ຈະປະເຊີນໜ້າກັບຕຳຫຼວດ ໂດຍພາກັນຮ້ອງ ຂຶ້ນວ່າ “ມາເຮັດການປະຕິວັດກັນເຖາະ ” ຂະບວນການ Occupy ທີ່ເລີ້ມຂຶ້ນຢູ່ນະຄອນນິວຢອກໃນກາງເດືອນກັນຍາປີກາຍ ພາຍໃຕ້ ຊື່ “ການຢຶດຄອງຕະຫຼາດຮຸ້ນ ” ພວກເຂົ້າຮ່ວມກ່າວວ່າ ເຂົາເຈົ້າຕາງໜ້າໃຫ້ແກ່ 99% ຂອງພວກ ທີ່ບໍ່ແມ່ນ 1% ທີ່ຮັ່ງມີທີ່ສຸດໃນໂລກນັ້ນ